རྒྱལ་ཁབ་ཁག་གི་དབུ་ཁྲིད་མི་སྣས་ཀྲུང་གོའི་ཕྱོགས་ཀྱིས་སྦྱིན་བདག་རྒྱལ་ཁབ་ཀྱི་ཐོག་ནས་རྒྱལ་ཁབ་ཁག་འགྲེམས་སྟོན་ནང་ཞུགས་རྒྱུར་རྒྱབ་སྐྱོར་ཤུགས་ཆེན་གནང་བར་ཐུགས་རྗེ་ཆེ་ཞུས་གནང་བ་དང་།ཀྲུང་གོའི་གོང་འཕེལ་ཐད་ཐོབ་པའི་གྲུབ་འབྲས་ལ་བསྔགས་བརྗོད་གནང་བ།ཀྲུང་གོ་རྒྱལ་སྤྱིའི་ནང་འདྲེན་དངོས་མང་འགྲེམས་ཚོགས་ཐུགས་གྲ་ལེགས་སྒྲིག་ཡོང་རྒྱུའི་སྨོན་འདུན་ཞུས་གནང་ཡོད།ཁོང་ཚོས།ཀྲུང་གོས་རྒྱལ་སྤྱིའི་ནང་འདྲེན་དངོས་མང་འགྲེམས་ཚོགས་འཚོགས་པ་དེའི་ཐོག་ནས་ཀྲུང་གོས་ཕྱི་ཕྱོགས་ལ་སྒོ་འབྱེད་བྱེད་པའི་ཁོག་ཡངས་དང་།འགན་འཁྲི་ཁུར་ཕོད་པའི་རྒྱལ་ཁབ་ཆེན་པོའི་བློ་ཁོག་མངོན་ཐུབ་ཅེས་བསྟན་པ་དང་།ཁོང་ཚོས།ཞི་ཅིན་ཕིང་གིས་འགོ་འཛུགས་མཛད་སྒོའི་ཐོག་གནང་བའི་བརྗོད་དོན་གཙོ་བོའི་གཏམ་བཤད་ལ་ཚད་མཐོའི་གདེང་འཇོག་དང་།ཁས་ལེན་གཏིང་ཟབ་གནང་བ།རྒྱལ་ཁབ་ཁག་གིས་ཀྲུང་གོའི་ཁྲོམ་རར་བརྩི་མཐོང་ཆེན་པོ་བྱེད་ཀྱི་ཡོད་པ་དང་།ཀྲུང་གོའི་གོང་འཕེལ་མདུན་ལྗོངས་ལ་ཡོངས་ཁྱབ་ཐོག་གཟིགས་སྟངས་ཡག་པོ་ཡོད་པ།ཀྲུང་གོའི་ཕྱོགས་ཀྱི་མཉམ་ལས་ཀྱི་མི་མངོན་པའི་སྟོབས་ཤུགས་སྔོགས་འདོན་གཏིང་ཟབ་བྱས་ནས།ཕྱོགས་གཉིས་པོའི་ཉོ་ཚོང་འཕར་སྣོན་ལ་སྐུལ་འདེད་དང་།འཛམ་གླིང་གི་རང་མོས་ཉོ་ཚོང་གོང་འཕེལ་ལ་སྐུལ་འདེད་གཏོང་འདོད་ཡོད་པ་བསྟན་གནང་ཡོད།